<classify> DAMIAN MASYENENE MIAKA zaidi ya 20 imepita sasa tangu timu ya Pamba ya Mwanza,iliposhuka daraja kutoka Ligi Kuu Tanzania. Tangu wakati huo hadi hii leo, Pamba ambayo pia nimaarufu kwa jina la TP Lindanda inahaha kuhakikisha inarejea kwenye mikikimikiki ya Ligi Kuu, lakini mambo bado yanaonekana kuwa magumu. Timu hiyo ina historia kubwa katika soka la Tanzaniana Afrika Mashariki ikiwa ni pamoja na kutoa wachezaji wengi nyota waliowahikutamba chini. Juhudi zake za kurejea Ligi Kuu bado hazijafua dafu,ambapo msimu uliopita iliishia kwenye hatua ya mtoano, baada ya kutolewa naKagera Sugar. Hamu ya kukipiga tena Ligi Kuu imezidi kuongezeka,ambapo msimu ujao hamasa imeongezeka maradufu kwani tayari imeweka mikakatikibao ya kuhakikisha kila jambo linakwenda barabara. Kwa mujibu wa Makamu Mwenyekiti wa Pamba , AleemAlibhai anasema, klabu yao iliyoanzishwa mwaka 1968 ikiwa na miaka 51, inalengakurejea upya kwenye chati na mwaka huu wameuchagua kuwa wakimapinduzi kwa kuanza na kuipandisha Ligi Kuu. Juhudi hizi ni kurudisha heshima nakuendelea kuifanya klabu yetu kuandika historia na kurejea Ligi Kuu, baada yamsimu uliopita kukwama katika hatua ya mtoano, anasema. Usajili Klabu hiyo imefanya usajili wa kishindokutokana na kuwashusha nyota wazoefu wa Ligi Kuu akiwemo Abasarim Chidebelealiyewahi kutamba na Stand United, Nizar Khalfani aliyewahi kucheza Yanga,Singida United na timu ya Taifa ya Tanzania Taifa Stars. Nizar pia amewahi kucheza soka lakulipwa katika klabu ya Vancouver Whites Capes ya nchini Canada. Pamba pia imemsajili mlinda mlango watimu ya taifa ya umri chini ya miaka 17, Crytone Boniphace. Wengine niSaad Kipanga kutoka JKT Tanzania, Gaudence Mwaikimba aliyewahi kutamba na timukadhaa ikiwemo Yanga na Taifa Stars, Salvatory Ntebe kutoka JKU ya Zanzibarwanaoungana na mkongwe Shija Mkina aliyekuwepo hapo tangu msimu uliopita. Benchi la ufundi Katika kuhakikisha kila kitu kinakwendasawa, klabu hiyo imefanya mageuzi makubwa katika benchi lake la ufundi, kwakuongeza watu wenye uzoefu na wasifu mkubwa. Uongozi wa Pamba unaamini jopo hilolitaiwezesha klabu yao kufanya vyema Ligi Daraja la Kwanza na hatimaye kupandaLigi Kuu. Klabu hiyo kupitia Kamati ya Utendaji,ilimteua Muhibu Kanu kuwa Kocha Mkuu kwa mkataba wa mwaka mmoja. Pia Hafidh Mamboleo Yangoo,atakuwakocha msaidizi, Venance Kazungu, Mratibu na Mshauri wa timu, Philipo Richardatahudumu nafasi ya daktari na mtaalamu wa viungo, Japhari Juma atafanya kaziya umeneja na Jumanne Marcelo atakayeshughulika na tathmini, nidhamu na takwimuza wachezaji uwanjani. Mkataba vifaa vya michezo Pamba iliingia mkataba wa miaka miwiliwa udhamini na kampuni ya mavazi ya Chief Empire, kwa ajili ya uzalishaji wajezi za timu hiyo pamoja na vifaa vingine vya michezo. Mkataba huo pia utahusu udhamini wa jeziza nyumbani, ugenini, na zile za ziada, jezi za mazoezi na vifaa vingine pamojana jezi zitakazouzwa kwa mashabiki. Mkataba huo ulisainiwa jijini Mwanzamwishoni mwa Julai, mwaka huu , ikiwa ni utekelezaji wa kanuni mpyazinazozitaka timu za Daraja la Kwanza na Ligi Kuu kuwa na jezi tatu, ugenini,nyumbani na ziada. Timu ya vijana Katika kuhakikisha inakuwa na kizazicha muda mrefu kitakachoibeba kwa miaka ijayo, Pamba iliingia mkataba wa miakamiwili na kituo cha michezo cha Pamoja Sports Center cha Mwanza , kwa ajili yamaendeleo ya soka la vijana hususan walio na umri chini ya miaka 17. Timu za kituo hicho zitaitwa Pamba SCkwa kipindi cha miaka miwili na watacheza michezo yote ya utang uliziitakayoihusu Pamba. Lengo ni kuwaandaa vijana walio na umrichini ya 17 watakaoanza kuonekana msimu ujao hususan kwenye michezo ya Pamba namichuano ya vijana. Program hii ya Youth Developmentinalenga hadi kufikia mwaka 2021, iwe imezalisha wachezaji wazuri ambao ni zaola klabu yetu, tumekubaliana timu yao ya U-17 itaitwa Pamba SC kwa miaka miwilina mauzo ya wachezaji, lakini pia tunataka kuenzi utamaduni wa soka la Pambalenye kandanda safi na mpira wa chini. Vile vile vijana hao watakuwawanasafiri na klabu yetu kwa mechi za ugenini, wachezaji watano watakaokuwawanapata mafunzo lakini michezo ya nyumbani watacheza mechi za utangulizizinazohusu klabu yetu, anasema Alibhai. Mshauri benchi la ufundi Katika kuhakikisha inaendeshwa kisasana mipango ya benchi la ufundi inakwenda sawa, Klabu ya Pamba ilimteua AmaniJosiah kuwa mshauri mkuu wa benchi la ufundi. Kabla ya uteuzi huo, Amani alikuwaKocha Msaidizi wa timu ya Biashara United na baadae meneja wa timu hiyo, pia nimiongoni mwa waanzilishi wa Biashara United kabla ya kuwa kocha wake tanguikiwa daraja la tatu mpaka Ligi Daraja la Kwanza na baadae kupanda Ligi Kuu. Ushirikishwaji wazee wa Pamba Wana TP Lindanda wamedhamiriakuirejesha timu yao Ligi Kuu, ambapo sehemu ya mikakati hiyo ni kuwashirikishakila hatua wachezaji wa zamani na wazee wa timu hiyo, ili kuepuka migogoro nakupata mawazo yatakayoisaidia kusonga mbele. Alibhai anasema kuwa, kikao cha kamatiya utendaji kilipitisha azimio hilo na kusisitiza kuwa matukio yote yanayoihusuklabu yao lazima wazee na wachezaji wa zamani wa timu hiyo wawepo. Piawalimpitisha mwenyekiti wa zamani wa klabu hiyo, Miraji Kazimoto na wenzakekuwa wanachama wa heshima ndani ya timu hiyo.  <topic>: MICHEZO 